காணாமல் போன அம்மிக்கல் !

காணாமல் போன அம்மிக்கல் ! சமீலா யூசுப் அலி, மாவனல்லை பெருநாள் பிறை! பனி உறங்கும் தோட்டத்து மருதாணி! அம்மிக் குழவி தழுவிச் சிவப்பேறிய உம்மாவின் கை! பச்சை வாசனை பக்கத்தில் நான் ! நசியும் துருவல் தேங்காய்,பச்சை மிளகாயோடு! நறுக்கென உப்பும் அரைபடும் நொடிகளில்! ஐம்புலன்கள் விழித்துக் கொள்ளும்! அந்த அரைத்த சம்பலுக்காய்! உயிர் விடத் தோணும். ! அவித்த இறைச்சி தட்டிப் பொரிக்கவும்! வறுத்த சீரகம் அரைத்தெடுக்கவும்! பூண்டும் இஞ்சியும் விழுதாய் மசிக்கவும்! தோதாய்க் குழிந்த அம்மிக்கல் அது. ! அம்மிக்கல்லுக்காய் தனியொரு மேடை! தண்ணீர் விட்டுக் கழுவவும்! கழுவும் தண்ணீர் வழிந்தோடவும்! சின்னதாய் ஏற்பாடுகள் ! அம்மிக்கல்லின் பின்னால்! நீள் கம்பி வைத்த! சில் காற்று ஜன்னல் ! கருங்கல் அம்மிக்குள்! மெல்லிய அதிர்வுடனான! உயிர் ததும்பலை அதன் வெதுவெதுப்பு மேற்பரப்பு! பல சமயங்களில் உணர்த்தி நின்றது. ! முன்றல் கொய்யாமரம்! வளையங்கள் கூட்டிக்கொண்ட! பின்னொரு கோடை நாளில்..! சமையல் உள் வெறுமையாய் இருக்கிறது. ! அம்மிக்கல்லும் இல்லை! சில் காற்று ஜன்னலும் இல்லை! பதிலாய் இடத்தை அடைத்துக் கொண்டு! ஒரு! மின்சார மிக்ஸி…!